Ar Vreudeur Morvan pe Paotred Morvan a zo kanerien kan-ha-diskan brudet-bras e Breizh.  Pevar faotr a oa en ti : Yves († 1984), Henri, François, Yvon.  Labourerien-douar e oant eus o micher.  Ganet int bet hag o chom emaint bepred e Botkol e Sant-Nigouden e kanton Kallag, (Kerne-Uhel).  Gant o mamm, Augustine ar Chreñv, eo o deus desket an holl donioù ha sonioù a ganont. Tonioù plin ha fisel a ganont dreist-holl, dre memaint tost dan div vro-se, hogen tonioù gavotenn a zeu gante ivez.